เรื่องร้องเรียน: กลิ่นโรงขยะ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ดำเนินการตรวจสอบกลิ่นขยะบริเวณพื้นที่ศูนย์กำจัดมูลฝอยอ่อนนุช จากการตรวจสอบพบว่ามีกลิ่นเหม็น ศูนย์กำจัดมูลฝอยอ่อนนุช จึงมีมาตรการแก้ไขปัญหากลิ่นขยะเพื่อป้องกันผลกระทบที่เกิดขึ้นกับประชาชน ดังนี้ 1. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 2. เพิ่มการล้างทำความสะอาดบริเวณถนนโดยรอบศูนย์กำจัดมูลฝอย 3. กำชับให้โรงงานกำจัดมูลฝอยทุกโรงงานในพื้นที่ศูนย์กำจัดมูลฝอยอ่อนนุชล้างทำความสะอาดพื้นที่โรงงานและดูแลเรื่องความสะอาดพื้นที่ 4. ปรับปรุงสภาพภูมิทัศน์ภายในศูนย์กำจัดมูลฝอยอ่อนนุช โดยมีโครงการฟื้นฟูบ่อขยะให้กลายเป็นสวนป่าเชิงนิเวศเพิ่มพื้นที่สีเขียว 5. ให้เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 6. ในอนาคต จะมีการบริหารจัดการขยะโดยการนำเทคโนโลยีที่ทันสมัยและเป็นมิตรต่อสิ่งแวดล้อมเข้ามาช่วยในการกำจัดขยะ เพื่อแก้ไขปัญหาเรื่องกลิ่นแบบยั่งยืน
ความเห็นของผู้แจ้ง: ขอให้ดำเนินการ อย่างต่อเนื่อง และกำหนดเป็นข้อปฏิบัติที่ต้องดำเนินการทุกวัน ในข้อ 1 2 และ 3
พื้นที่: แขวงราษฎร์พัฒนา เขตสะพานสูง กรุงเทพมหานคร